PIIBEL ARMSAKS
Variser Siimon kutsus Jeesuse enda juurde sööma.
Ta tahtis kuulsat rabi pisut lähemalt uurida.
Millegipärast unustas Siimon teenijatele öelda,
et külalise jalad tuleb puhtaks pesta.
Jalapesu kuulus selle aja külalislahkuse juurde.
Inimesed kõndisid sandaalides tolmustel teedel.
Söödi põrandal, toetudes küünarnukkidele.
Mõelge, kuidas teise pesemata jalad võisid söögiisule mõjuda.
Samas linnas elas üks prostituut - nagu suures linnas ikka.
Me ei tea, milline oli olnud tema lapsepõlv.
Võib-olla oli mõni vanem mees teda pilastanud.
Võib-olla istus see mees ka Siimona söögilauas.
Võib-olla polnud tal kunagi õiget kodu olnudki.
Lõpuks oli prostituut sügava enesehalvustuse küüsis.
Tema elu oli kõike muud kui lõbus.
Ta ei teadnud midagi õigest armastusest.
Ülemlaulus räägitakse naise ihust kui paradiisist,
mille viljad tuleb jätta abikaasale.
Mainitud naine oli oma "rohuaia" hävitanud.
Mehed olid voorinud ta juurest sisse ja välja
ja teinud sellest rämpsuhunniku.
Meie, naised, väärtustame end üldiselt samal määral
kui palju teevad seda meid ümbritsevad mehed.
Oluline on näha, mida see tähendab lõbunaise juhtumi puhul.
Sama palju, kui ta ennast halvustas, sama palju vihkas ta ka mehi.
Tänapäeval on sageli nii,
et lõbunaised ja pornotähed on inimkaubanduse ohvrid.
Nüüd esitan sulle, vaataja, delikaatse küsimuse.
Kas sina vaatad pornot?
Kui vaatad, siis sellega sa hävitad pornotähtede rohuaeda.
Sa kitkud nende rohuaiast lilli ja puuvilju,
ilma, et sa midagi asemele istutaksid.
Samal ajal murrad oma kaasale truudust
ja põlgad ära tema rohuaia.
Jumal nõuab sinult nende asjade kohta vastust.
Lõbunaine oli turul kuulnud Jeesuse jutlust.
Seadus läks talle südamesse.
Ta oli sunnitud tunnistama,
et on hävitanud nii enda ja mõne teisegi elu.
Aga ta kuulis ka Jeesuse hüüdnime - patuste sõber.
Ta südames süttis lootus.
"Kas ka minagi saaksin oma kohutava eluviisi andeks?"
Pärast seda oli lõbunaine Jeesuse järel luuranud.
Ühel päeval ta nägi,
kuidas Jeesus läks variseri majja.
Vastuvõtt oli leige.
Külalise jalgu ei pestud ja Ta pead ei võitud.
Seda nähes jooksis naine enda tuppa ja tõi sealt alabasteri pudeli.
Pudelis oli hästi lõhnav kreem,
mida ta oli oma töös kasutanud.
Pudel käes, tungis lõbunaine valvurist mööda
variser Siimona söögisaali.
Ta heitis end Jeesuse jalge ette ja puhkes nutma.
Tema viimasest nutmisest oli ilmselt möödunud aastaid.
Kõik kogunenud mure purskus temast välja.
Ta nuttis oma raisatud elu pärast,
abielumeeste ja abielude pärast, mida ta oli lõhkunud,
laste pärast, kelle kodu ta oli hävitanud.
Ka selle pärast, et oli oma rohuaia hävitanud
ja muutnud selle rämpsuks.
Hea vaataja, kas sina oled kunagi nutnud Jeesuse ees
oma seksuaalpattude pärast?
Pisaraid tilkus Jeesuse jalgadele nii palju,
et need said märjaks.
Naisel polnud rätikut kaasas.
Siis ta tegi midagi ennekuulmatut.
Ta tegi juuksed lahti.
Avalikus kohas ei teinud juudi naised seda mitte kunagi.
Naine kasutas oma juukseid kuivatamiseks,
suudles Jeesuse jalgu ja võidis neid õliga.
Ta justkui teadis,
et neist jalgadest lüüakse naelad läbi tema pattude pärast.
Igaüks meist võpatab alateadlikult,
kui astume peale ussile
või kui ebameeldiv inimene meid puudutab.
Jeesus ei tõuganud lõbunaist eemale ega tõmmanud oma jalgu ära.
Ta hindas selle naise armastuseavaldust.
Naine märkas seda.
See pani teda veel rohkem nutma, nii et ta ei saanud pidama.
Ühel hetkel muutusid kurbusepisarad rõõmuks.
Nüüd ta nuttis rõõmust, sest tajus, et Jeesus andis talle patud andeks.
Kogu kupatuse.
Mida majaperemees sellest kõigest arvas?
Luukas räägib:
"Kui variser, kes oli ta kutsunud, seda nägi, mõtles ta endamisi:
Kui tema oleks prohvet,
küll ta siis ära tunneks, kes on see naine, kes teda puudutab,
et ta on patune.”
Juudid uskusid, et ebapuhtus levib puudutusega.
Mis oleks juhtunud, kui naine oleks majaperemehe jalgu suudelnud?
Too oleks võpatanud justkui näeks skorpioni.
"Mida inimesed mõtleksid,
kui ta käituks ilusti lõbunaiste, vangide ja pättidega?
Teised arvaksid, et ta oleks nendega mestis."
Jeesuse reaktsioon oli niivõrd teistsugune.
Jeesus luges Siimona mõtteid kui avatud raamatut ja ütles:
Siimon, mul on sulle midagi öelda!”
Tema lausus: Räägi, Õpetaja!”
Jeesus ütles: "Oli kaks meest,
üks oli võlgu viissada teenarit, teine viiskümmend.
Kuna neil ei olnud maksta,
siis rahalaenaja kustutas nende mõlema võla.
Kumb neist nüüd teda rohkem armastab?
Siimon vastas: Ma arvan, et see, kellele ta rohkem kinkis.”
Jeesus ütles talle: Sa otsustasid õigesti.”
Jeesuse tähendamissõnas oli laenuandja Jumal
ja võlgnikud meie, inimesed.
Üks oli võlgu 1,5 aasta palga,
teine 1,5 kuu palga.
Eurodes oleks see võlg kas 50 või 5000.
Mõlemat ootas võlavangla.
Üllataval kombel kingiti mõlemale neile nende võlg.
On selge, kumb oma isandat rohkem armastas.
Piiblis võrdub patt tihti võlaga.
Ka siin võrduspildis.
Kõrvuni võlgades olev mees
võrdus Jeesuse järgi lõbunaise ja vargaga.
Väikse võlaga mees oli korralik kodanik,
kelle patud polnud välised.
Mõlemad olid aga Jumalale võlgu suure summa raha.
Võla suurus pole oluline,
sest mõlemad läksid põrgu teed.
See on võlavangla.
See puudutab ka sind, kes sa seda saadet vaatad.
Iga patustamine kirjutatakse taevasele võlakontole:
iga vale 500 eurot,
iga konflikt 1000 eurot, iga porno vaatamine 2000 eurot,
iga südametus 10 000, hoolimatus Piibli suhtes 100 000,
Jeesuse hülgamine miljard eurot.
Mis sa arvad, kui kaua sa seda võlga tagasi maksaksid?
Kas sinu olukord on samasugune, kui neil meestel siin loos?
Sul pole, millega võlga maksta.
Jeesus näitas kõigi lauasolijate juuresolekul,
et Teda ei võetud hästi vastu.
Majaperemees ja kontvõõras suhtusid Jeesusesse väga erinevalt.
Siimon ei hoolinud oma külalisest,
aga lõbunaine armastas Teda.
Jeesus jätkas:
Kas sa näed seda naist?
Tema rohked patud on andeks antud, sest ta on palju armastanud.
Aga kellele pisut andeks antakse, see armastab pisut!"
"Armasta Jumalat üle kõige ja oma ligimest kui iseennast"
on Piibli kõige tähtsam käsk.
Siimon arvas, et täidab kõiki käske.
Ta ei armastanud Jeesust rohkem kui oma ligimest, seda lõbunaist.
Tal polnud aimugi, kui suure summa ta Jumalale võlgnes.
Polnud ju tegu vaid 5000 euroga.
Pärast maksis Jeesus mõlema pattude eest oma verega,
aga Siimonat see ei liigutanud.
Raha oli tema pangakontol.
Kui ta poleks oma raha võla maksmiseks kasutanud,
oleks ta surres sattunud võlavanglasse ehk põrgusse.
Naine sai aru, et ta ei suuda oma võlga tasuda
ja palus pisarsilmil andestust.
Talle anti andeks.
Jeesuse armastus külvas ta rohuaeda uue seemne.
See hakkas kohe idanema ja kandis vilja.
Äkitselt oskas naine armastada - mitte natuke, vaid suurelt.
Jeesus ütles, et ta sai palju patte andeks,
seepärast ta ka armastab palju.
Armastus on vaimuviljadest suurim.
Sina, kes oled muutnud oma rohuaia rämpsuks, kuula seda.
Jeesuse armastus võib muuta su südame
ilusaks viljaaiaks.
Luukas jätkab:
"Ja Jeesus ütles naisele: "Sinu patud on sulle andeks antud!"
Need, kes temaga lauas istusid, hakkasid iseeneses mõtlema:
Kes see on, kes ka patud andeks annab?
Aga tema ütles naisele:
"Sinu usk on sind aidanud; mine rahuga!""
Külalised teadsid, et patte saab andestaa vaid Jumal
ja seda ainult siis, kui voolab ohvritalle veri.
Nad ei teadnud,
et Jeesus oli enne aegade algust otsustanud olla see ohvritall.
Temast sai Jumala ohvritall, kes viis ristile terve maailma patu.
Jeesus rääkis Siimonale kahest võlgnikust,
aga jättis rääkimata, kes nende võla lõpuks maksis.
Jumal ei andnud naisele patte andeks lihtsalt headusest.
Ei, keegi pidi tasuma tema patu võla viimse kui sendini.
Peks, okaskroon, piitsutamine ja ristipuu oli valuuta,
millega Jeesus maksis lõbunaise patuvõla.
Samamoodi sinu ja minu võla.
Ükskõik, mis pattu oleme teinud.
See käib ka seksuaalpatu kohta.
Naine tuli oma patuga Jeesuse juurde.
Tal oli usku Jeesusesse.
Nüüd ütles Jeesus talle:
"Sinu usk on sind päästnud."
Usk, mitte armastus.
Naine armastas Jeesust vaid sellepärast,
et sai Temalt patud andeks.
Ta ei saanud oma pattu andeks seetõttu, et armastas.
Nende kahe õpetuse vahel on suur erinevus.
Hea vaataja, kui sa oled nutnud ma seksuaalpatu pärast,
siis sulle on sõnum Jumalalt.
Vabastaja on näinud su pisaraid ja ütleb:
"Kõik su patud on sulle andeks antud. Mine rahus."
Sinu pattude juures on vaid üks hea asi -
need õpetavad sind armastama Päästjat.
Kes saab palju andeks, see ka armastab palju.
Pärast nelipühipäeva see lõbutüdruk ristiti.
Ta sai oma linna koguduse liikmeks.
Ta võeti vastu armsa õena
ja tema minevikus ei sorinud keegi.
Hea vaataja, otsi endale kogudus,
kus kuuled igal pühapäeval piibellikku jutlust
ja käid armulaual ning koged pühade osadust.
Õiges Jumala koguduses võetakse sind vastu
sellisena, nagu oled.
Soovides toetada TV7 tööd, helista 900 1777 (7 eur). Aitäh!
Tõlge: Külli Kuusk